钦定古今图书集成/明伦汇编/氏族典/第102卷 > 《廖用贤尚友录》 > 倪岳
## 钦定古今图书集成/明伦汇编/氏族典/第102卷 > 《廖用贤尚友录》 > 倪岳

按《明外史倪岳传》：“岳字舜咨，上元人。父谦，奉命祀北
岳，母梦绯衣神入室，生岳，遂以为名。岳，天顺八年进
士，改庶吉士，授编修。成化中进侍读，充经筵讲官。久
之，进侍读学士，直讲东宫。二十二年，擢礼部右侍郎。
弘治初，改左侍郎，六年为尚书。时营造诸王府，规制
宏丽，岳请颁成式。九年，南京吏部缺尚书，诏加岳太”
子太保，往任之。寻改南京兵部，参赞机务。还为吏部
尚书。岳在礼部暨往南京，入吏部，前后陈请百馀事。
军国弊政剔抉无遗。貌魁岸，有文武才，善断大事。卒，
年五十八。诏赠少保，谥“文毅。”